《杂兴 其四》
宋代·方一夔

霜风猎猎响林坳，独有寒梅渐作包。倒影水涵窥沼树，浅痕月印上窗梢。

绿衣低挂酒初熟，乌帽斜攲门屡敲。花得初阳人得复，俱从颜子结穷交。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。